CELEX: 11957E/PRO/BANANE
Language: el
Date: 1957-03-25 00:00:00
Title: Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα Πρωτόκολλο περί της δασμολογικής ποσοστώσεως για τις εισαγωγές μπανανών (κλάση ex 08.01 της ονοματολογίας των Βρυξελλών)

Avis juridique important

|

11957E/PRO/BANANE

Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα Πρωτόκολλο περί της δασμολογικής ποσοστώσεως για τις εισαγωγές μπανανών (κλάση ex 08.01 της ονοματολογίας των Βρυξελλών)  

Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα - Πρωτόκολλο περί της δασμολογικής ποσοστώσεως για τις εισαγωγές μπανανών (κλάση ex 08.01 της ονοματολογίας των Βρυξελλών)ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη σύμβαση:1. Από την πρώτη προσέγγιση των εξωτερικών δασμών που προβλέπεται στο άρθρο 23 παράγραφος 1 περίπτωση β) της συνθήκης και μέχρι το τέλος του δευτέρου σταδίου, η Ομοσπονδιακή Δημοκρατία της Γερμανίας απολαύει ετησίας ποσοστώσεως εισαγωγής άνευ δασμού, ίσης προς το 90% των ποσοτήτων που εισήχθησαν κατά το έτος 1956, μετά από αφαίρεση των ποσοτήτων που προέρχονται από τις χώρες και τα εδάφη που αναφέρονται στο άρθρο 131 της συνθήκης.2. Μετά τη λήξη του δευτέρου σταδίου και μέχρι τη λήξη του τρίτου σταδίου, η ποσόστωση αυτή ορίζεται σε 80% της ποσότητος που καθορίζεται ανωτέρω.3. Οι ετήσιες ποσοστώσεις που καθορίζονται στις ανωτέρω παραγράφους αυξάνονται κατά 50% της διαφοράς που υφίστανται μεταξύ των συνολικών ποσοτήτων που εισήχθησαν κατά το προηγούμενο έτος αφ’ενός και αυτών που εισήχθησαν κατά το έτος 1956 αφ’ετέρου.Σε περίπτωση που οι συνολικές εισαγωγές μειωθούν σε σχέση με την εισαγωγή του έτους 1956, οι ετήσιες ποσοστώσεις που προβλέπονται ανωτέρω δε δύνανται να υπερβούν  το 90% των εισαγωγών του προηγουμένου έτους κατά την περίοδο που αναφέρεται στην πρώτη παράγραφο και το 80% των εισαγωγών του προηγουμένου έτους κατά την περίοδο που αναφέρεται στην παράγραφο 2.4. Από την ολοκληρωτική εφαρμογή του Κοινού Δασμολογίου, η ποσόστωση ορίζεται στο 75% των εισαγωγών του έτους 1956. Η ποσόστωση αυτή επαυξάνεται κατά τους όρους που προβλέπονται στην παράγραφο 3 πρώτο εδάφιο.Αν οι εισαγωγές μειωθούν σε σχέση με την εισαγωγή του  έτους 1956, η ετήσια ποσόστωση που προβλέπεται ανωτέρω δεν δύναται να υπερβεί το 75% των εισαγωγών του προηγουμένου έτους.Το Συμβούλιο, προτάσει της Επιτροπής, αποφασίζει με ειδική πλειοψηφία περί της καταργήσεως ή της τροποποιήσεως της ποσοστώσεως αυτής.5. Το ύψος των εισαγωγών του έτους 1956, μετά την αφαίρεση των εισαγωγών που προέρχονται από τις χώρες και τα εδάφη που αναφέρονται στο άρθρο 131 της συνθήκης, το οποίο χρησιμεύει, δυνάμει των ανωτέρω διατάξεων, ως βάση υπολογισμού των ποσοστώσεων, ορίζεται στους 290 000 τόνους.6. Αν οι χώρες και τα εδάφη ευρεθούν σε αδυναμία να προμηθεύσουν εξ ολοκλήρου τις ποσότητες που ζητούνται από την Ομοσπονδιακή  Δημοκρατία της Γερμανίας, τα ενδιαφερόμενα Κράτη μέλη δηλώνουν ότι είναι πρόθυμα να συγκατατεθούν σε αντίστοιχη αύξηση της γερμανικής δασμολογικής ποσοστώσεως.Έγινε στη Ρώμη, στις είκοσι πέντε Μαρτίου χίλια εννιακόσια πενήντα επτά.P. H. SPAAKJ. Ch. SNOY ET D'OPPUERSADENAUERHALLSTEINPINEAUM. FAUREAntonio SEGNIGaetano MARTINOBECHLambert SCHAUSJ. LUNSJ. LINTHORST HOMANΚατά την υπογραφή αυτού του πρωτοκόλλου, ο πληρεξούσιος της Ομοσπονδιακής Δημοκρατίας της Γερμανίας προέβη, εν ονόματι της κυβερνήσεώς του, στην ακόλουθη δήλωση, της οποίας έλαβαν γνώση οι λοιποί πληρεξούσιοι:Η Ομοσπονδιακή Δημοκρατία της Γερμανίας δηλώνει ότι είναι πρόθυμη να ενθαρρύνει τα μέτρα που θα ήταν δυνατό να λάβει ο γερμανικός ιδιωτικός τομέας για να ευνοηθεί η πώληση στην Ομοσπονδιακή Δημοκρατία της Γερμανίας μπανανών προελεύσεως υπερποντίων χωρών και εδαφών που συνδέονται με την Κοινότητα.Προς το σκοπό αυτό πρέπει να αρχίσουν το ταχύτερο δυνατό συνεννοήσεις μεταξύ των οικονομικών κύκλων των διαφόρων χωρών που ενδιαφέρονται για την παράδοση και διάθεση μπανανών.